TVD มาแนวใหม่ ตั้งบ.ย่อยลุยธุรกิจนายหน้านิติบุคคลประกันฯ
TVD มาแนวใหม่ ตั้งบ.ย่อยลุยธุรกิจนายหน้านิติบุคคลประกันฯ กำหนดทุนจดทะเบียน 4,000,000 บาท แบ่งออกเป็น 400,000 หุ้น มูลค่าหุ้นที่ตราไว้หุ้นละ 10 บาท โครงสร้างการถือหุ้นมี บริษัท ทีวี ไดเร็ค จำกัด (มหาชน) ถือหุ้น 100%
15 มิ.ย. 2558

บริษัท ทีวี ไดเร็ค จำกัด (มหาชน) หรือ TVD ระบุว่า บริษัทได้จัดตั้งบริษัทย่อยแห่งใหม่ จำนวน 1 บริษัท คือบริษัท ทีวีดี โบรกเกอร์ จำกัด ดำเนินธุรกิจนายหน้านิติบุคคลประกันชีวิต และ ประกันวินาศภัยวัตถุประสงค์ในการจัดตั้งบริษัท เพื่อขยายธุรกิจของกลุ่มบริษัท ทีวี ไดเร็ค จำกัด (มหาชน) ให้ครอบคลุมมายังธุรกิจ นายหน้านิติบุคคลประกันภัย ทั้งในส่วนของประกันชีวิต และ ประกันวินาศภัย อย่างเต็มรูปแบบ
โดยจดทะเบียนจัดตั้งบริษัทต่อกระทรวงพาณิชย์ ในวันที่ 17 ตุลาคม 2557 และ ได้รับใบอนุญาตการทำธุรกิจประกันจาก สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ในวันที่ 9 มิถุนายน 2558 โดยจะเริ่มดำเนินธุรกิจได้ ภายในเดือน กรกฎาคม 2558
กำหนดทุนจดทะเบียน 4,000,000 บาท แบ่งออกเป็น 400,000 หุ้น มูลค่าหุ้นที่ตราไว้หุ้นละ 10 บาท  โครงสร้างการถือหุ้นมี บริษัท ทีวี ไดเร็ค จำกัด (มหาชน) ถือหุ้น 100%
ทั้งนี้ ผลประโยชน์ที่คาดว่าจะเกิดกับ บริษัท ทีวี ไดเร็ค จำกัด (มหาชน) จากการจัดตั้งบริษัทย่อยดังกล่าวเพื่อให้ บริษัท ทีวีดี โบรกเกอร์ จากัด ดำเนินธุรกิจนายหน้านิติบุคคลประกันภัย ทั้งในส่วนของประกันชีวิต และ ประกันวินาศภัย เพื่อสร้างยอดขายและกำไรกลับมายัง บริษัท ทีวี ไดเร็ค จำกัด (มหาชน)ในฐานะผู้ถือหุ้น